lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Rudens vēstneša – ābola godināšana Dobelē – ZZ.lv
Vārda dienas svin: Rodrigo, Rauls
andra.ozola@zz.lv - 23.09.2022 - 15:21
Latvijas sulīgākais festivāls “Ābolu svētki 2022” apmeklētājus Dobelē gaidīs jau pavisam drīz – 1. oktobrī. Tajā kopā pulcēsies novada un apkārtnes mājražotāji un dārzkopji, lai piedāvātu apmeklētājiem pašu labāko no dabas veltēm, informē Dobeles novada pašvaldības Sabiedrisko attiecību nodaļa.
Tā kā Dobeles Ābolu svētki ir ne tikai īpašs notikums dobelniekiem un Dobeles visiem, bet arī svarīgs mirklis dārzkopības nozarei, tajā tiks godināti nozares profesionāļi. Dārzkopības institūta Latvijas ģenētisko resursu kolekcijā ir vairāk kā 1000 ābeļu šķirņu. Ābeļu selekcijas mērķis ir iegūt šķirnes ar augstu augļu kvalitāti, labu un regulāru ražību, viegli veidojamu vainagu, kā arī izturību pret kaitīgiem organismiem un nelabvēlīgiem laika apstākļiem.
Mērķtiecīga ābolu selekcija, veicot kontrolētus krustojumus, Latvijā sākās tikai pagājušā gadsimta piecdesmitajos gados, to veica Roberts Āboliņš, Aleksandrs Maizītis un vēlāk arī Rūdolfs Dumbravs Madonas rajona “Iedzēnos”. Nozīmīgākās šķirnes: “Atvasara” – skaisti, garšīgi augļi, maz slimo, “Iedzēnu” – laba, izturīga ziemas ābolu šķirne.
Kopš 1994. gada ābeļu selekciju veic Dārzkopības institūtā Dobelē. No jaunajām šķirnēm vispieprasītākās ir šķirnes ir “Dace” – viegli audzējama, kvalitatīvi augļi, kraupja izturīga, “Gita” – ļoti ražīga, kraupja izturīga (selekcionāri Rūdolfs Dumbravs, Laila Ikase). Mazos dārzos populāras ir Latvijā radītās kolonnābeles: “Baiba”, “Zane” un “Uldis” (selekcionāri Rūdolfs Dumbravs, Laila Ikase), kā arī “Inese” (selekcionāri Rūdolfs Dumbravs, Inese Drudze).
Saturs turpināsies pēc reklāmas.
Īpaši interesanta noteikti būs ābolu izstāde, kā arī iespēja dārzā aplūkot dažnedažādas ābolu šķirnes, īpaši izceļot tās šķirnes, kas radītas Latvijā. Ābolu laboratorijas dārza lapenē svētku dienā būs sastopami Dārzkopības institūta zinātnieki, kas atklās ābolu audzēšanas noslēpumus, kā arī garšas veidošanās nianses, lai atrastu sev vistīkamāko ābolu šķirni, ko iedēstīt piemājas dārziņā.
Ābolu svētku laikā Dārzkopības institūtā mājražotāju un amatnieku tirdziņā īpašā stendā varēsiet sastapt šī gada Dobeles novada pašvaldības Grantu saņēmējus – “Bergi Food” no Vecauces pagasta un Rūtenberga lauku labumu maltīti no Penkules pagasta, kas piedāvās izbaudīt īpaši pagatavotos ēdienus. Mārcis Klatenbergs “Bergi.Food” piedāvās busiņā tapušus burgerus ar īpašu ābolu bārbekjū mērci, desertu un ābolu karsto dzērienu. Savukārt Dainis Rūtenbergs Rūtenberga Lauku labumu maltītē aicinās baudīt ķirbju – ābolu biezzupu, ceptus kartupeļus ar cūkgaļu ābolu biezenī un silto dzērienu.
Tas nebūt nav viss – Ābolu dienas ietvaros lieliem un maziem būs iespēja piedalīties arī Ābolu dienas orientēšanās spēlē visai ģimenei, vai individuāli, tā iepazīstot vairāk kā 1000 dažādas ābeļu šķirnes un hibrīdus.
Saturs turpināsies pēc reklāmas.
Šie svētki īpaši piemēroti būs visiem gardēžiem, jo dārza svētku tirdziņā un āra kafejnīcā būs nobaudāmi neskaitāmi daudz gardumu, kas ražoti no āboliem. Par mājīgi rudenīgu atmosfēru rūpēsies dzīvo skulptūru muzikālais kvartets, savukārt muzikālo noformējumu radīs muzikālā apvienība “Ziņģes brāļi” no Bauskas.
Svētku laikā arī paši mazākie varēs atrast sev aizraujošas nodarbes sajūtu darbnīcā un skaistos mirkļus varēs iemūžināt īpašā svētku foto stūrītī. Degustācijas, izstādes, tirdziņš, sportiski aktīvas nodarbes, – tas viss vienuviet garšām bagātākajā un Latvijas sulīgākajā festivālā – Dobeles Ābolu svētkos!
Svētkus rada Dārzkopības institūts sadarbībā ar Dobeles novada pašvaldību.
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
“Mēs ziedam” – sieviešu kora “Vizma” 50 gadu jubilejas koncerts
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.